**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | 2011.gada 24.augustā tika izdots Ministru kabineta rīkojums Nr.400 „Par valsts līdzdalības programmu projektā „Rīga – Eiropas kultūras galvaspilsēta 2014.gadā”, kura 1.pielikumā iekļauti valsts līdzdalības programmas pasākumi projekta „Rīga – Eiropas kultūras galvaspilsēta 2014.gadā” īstenošanai. 8 iekļautajiem pasākumiem projekta īstenotājs ir valsts sabiedrība ar ierobežotu atbildību „Latvijas Nacionāla opera” (turpmāk – LNO). LNO apstiprinātais mākslinieciskais repertuārs 2014.gadam neatbilst finanšu kapacitātei. Būtiskākais apgrūtinājums LNO veiksmīgai operatīvai darbībai ir 2014.gada mākslinieciskais repertuārs, kurš paredz 8 jaunuzvedumus un 3 lielkoncertus.Esošā finansiālā un cilvēkresursu kapacitāte spēj apkalpot maksimāli piecus līdz sešus jaunuzvedumus gadā, kā arī iepriekšējā vēsturiskā prakse rāda, ka pēdējo 6 gadu laikā LNO nav iestudējusi vairāk kā 5 – 6 izrādes sezonā, kuras turpmākajos gados nodrošina repertuāra daudzveidību un biļešu ienākumus.LNO mākslinieciskais repertuārs 2014.gadam tika veidots saistībā ar pasākumiem „Rīga – Eiropas kultūras galvaspilsēta 2014.gadā” (turpmāk – *Rīga 2014*), kur 8 pasākumus līdzfinansē nodibinājums „Rīga 2014”. Šī programma tika veidota tā, lai izceltu Rīgas kā Eiropas kultūras galvaspilsētas vēsturiskās saknes saistībā ar Riharda Vāgnera darbību Rīgā, iezīmējot R.Vāgnera opusu „Rienci” kā Rīgas kultūras galvaspilsētas atklāšanas pasākumu, kā arī parādītu jaunos latviešu oriģināldarbus – operas „Valentīna“, „Šahs“ un baletu „Trīs tikšanās“, kura pamatā ir mūsdienu latviešu komponistu oriģināldarbi starptautiski atzītu horeogrāfu iestudējumā.Jāatzīmē, ka *Rīga 2014* jauniestudējumu sagatavošana ir uzsākta šajā un iepriekšējā, 2012.gadā, un daļa honorāru par šo darbu sagatavošanu ir izmaksāta autoriem un veidotājiem līdz 2013.gada septembra mēnesim. Atteikšanās no *Rīga 2014* programmā iekļautajiem projektiem Latvijai var nozīmēt arī reputācijas riskus gan nacionālā, gan starptautiskā mērogā, ņemot vērā viennozīmīgi plašo *Rīga 2014* notikuma rezonansi gan diplomātiskajā korpusā, gan medijos. Lai veiksmīgi veidotu LNO repertuāru, ir nepieciešams līdzsvarot baleta un operas izrādes, klasiku un mūsdienīgus radošus meklējumus gan skaita ziņā, gan operu un baletu rentabilitātes ziņā. *Rīga 2014* programmas pasākumi nodrošina starptautisko atzinību, opermākslas profesionālo izaugsmi un latviešu oriģināldarbu radīšanu operas un baleta žanrā, taču, lai nodrošinātu ilgtspējīgu rentablu repertuāru, ir nepieciešamas arī klasiskas izrādes un iestudējumi, kas ir gan mākslinieciski augstvērtīgi, gan arī pieprasīti un populāri plašākās auditorijās, par ko liecina gan LNO pieredze, gan repertuāra izvēles politika pasaules operteātros.Ņemot vērā minēto, atteikšanās no visiem vai daļas *Rīga 2014* līdzfinansētiem iestudējumiem kā „Rienci”, „Šahs“, „Trīs tikšanās“ un „Valentīna“, radītu nevēlamu starptautisko rezonansi, savukārt atteikšanās no pārējiem iestudējumiem vēl vairāk pasliktinātu 2014.gada LNO ieņēmumus.Papildus finansiālais apgrūtinājums, palielinot jauniestudējumu skaitu ir tas, ka jauniestudējumu daudzums ir tiešā saistībā ar biļešu ieņēmumiem konkrētā gadā, t.i., pirms katra jauniestudējuma no 7 – 10 dienām LNO lielā zāle tiek izmantota skatuves mēģinājumiem, kas liedz iespēju šajā laikā gūt kases ieņēmumus. Ņemot vērā plānotos 8 jauniestudējumus un 3 lielkoncertus 2014.gadā, paredzami būtiski neieņemtie ieņēmumi saistībā ar jauniestudējumu skaitu un neieņemtie ieņēmumi par operas „Rienci” izrādīšanu „Rīga – Eiropas kultūras galvaspilsēta 2014.gadā“ atklāšanas slēgtajā pasākumā.Iespējamās sekas nepietiekamā finansējuma gadījumā:1. streiku draudi un, to īstenošanās gadījumā, zaudējumi LNO mākslinieciskajai un saimnieciskajai darbībai. Streika iespējamība apdraud arī *Rīga 2014* atklāšanas izrādes „Rienci” pirmizrādi nākamā gada 17.janvārī;
2. nepieciešamība samazināt plānoto jauniestudējumu un koncertu skaitu, kas vienlaikus ir drauds *Rīga 2014* pilnvērtīgas iecerētās programmas realizācijai.

Balstoties uz visu iepriekšminēto, un lai kaut daļēji izpildītu LNO iepriekšējās valdes uzņemtās saistības pret LNO darbiniekiem un tiktu īstenoti projekta ietvaros iekļautie pasākumi, nepieciešams papildus piešķirt no līdzekļiem neparedzētiem gadījumiem **454 929 latus** LNO pasākumu nodrošināšanai projekta „Rīga – Eiropas kultūras galvaspilsēta 2014.gadā” ietvaros. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem” piešķirt Kultūras ministrijai 454 929 latus pārskaitīšanai valsts sabiedrībai ar ierobežotu atbildību „Latvijas Nacionālā opera” pasākumu nodrošināšanai projekta „Rīga – Eiropas kultūras galvaspilsēta 2014.gadā” ietvaros. |
| 5. | Projekta izstrādē iesaistītās institūcijas | Kultūras ministrija, Latvijas Nacionālā opera. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts regulē publiskās pārvaldes tiesiskās attiecības, kas saistītas ar institūcijas turpmākās finansiālās darbības stabilitāti un mākslinieciskā repertuāra nodrošināšanu. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **454,9** | **0** | **0** | **0** |
| 2.1. valsts pamatbudžets | 0 | 454,9 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | * **454,9**
 | **0** | **0** | **0** |
| 3.1. valsts pamatbudžets | 0 | * 454,9
 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **454,9** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķins anotācijas pielikumos:1. „Jaunuzvedumu un koncertu "Rīga 2014" ietvaros pārskats”;
2. Projekta tāme Nr.1
3. Projekta tāme Nr.2
4. Projekta tāme Nr.3
5. Projekta tāme Nr.4
6. Projekta tāme Nr.5
7. Projekta tāme Nr.6

  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

*Anotācijas II, IV, V un VI sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija un Finanšu  ministrija. |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre                                                           D.**Melbārde**

Vīza: Valsts sekretārs                                                    G.Puķītis

2013.16.12. 15:49

1139

I.Treija

Tālr. 67330262; fakss 67330256

Iluta.Treija@km.gov.lv

A.Mamaja

Tālr. 67073710

agnese.mamaja@opera.lv